stanford-oval/wikipedia huggingface dataset:
Holywell Junctionin rautatieasema
Historia > Risteysasemaksi

Holywellin asemalta kaupungin keskustaan pääsi aluksi höyryrekalla. Vuonna 1905 London & North Western Railway alkoi tarjota liityntäyhteyttä linja-autolla. Suosio oli niin suurta, että yhtiö alkoi harkita rautatien rakentamista vanhan Holywell Railwayn reitille. Suunnitelmissa kävi jopa sähköistetyn raitiotien rakentaminen, mutta lopulta päädyttiin tavalliseen rautatien sivuhaaraan. Holywellin aseman kaakkoispäähän rakennettiin uusi raide, jota pitkin reitti kääntyi etelään ja liittyi Holywell Railwayn linjaukselle. Asemarakennuksen viereen tehtiin laiturisyvennys, jota uuden sivuhaaran junat käyttivät. Holywellin rata avattiin 1. heinäkuuta 1912, ja samana päivänä Holywellin aseman nimi muuttui Holywell Junctioniksi.
Holywell Junctionin molemmat radat olivat vilkkaita toista maailmansotaa edeltäneenä aikana. Aseman pääradalla pysähtyi vuoden 1932 aikataulun mukaan arkisin 16 junaa kumpaankin suuntaan ja lisäksi keskiviikkoisin yksi ylimääräinen juna Chesteriin. Lauantaisin junia kulki 17 kumpaankin suuntaan, ja sunnuntaisin neljä junaa Chesteriin ja kolme Holyheadiin. Lisäksi Holywellin radalla kulki arkisin 23 junaa kumpaankin suuntaan, paitsi keskiviikkoisin 24. Lauantaisin junia kulki 25 suuntaansa, mutta sunnuntaisin rata oli suljettu. Toisen maailmansodan alettua liikennettä linjoilla vähennettiin.
Historia > Loppuvuodet

Liikenne pääradalla palasi 1950-luvun alussa takaisin toista maailmansotaa edeltäneisiin lukemiin. Erityisen vilkasta liikenne oli kesälauantaisin, jolloin linjalla kulki lomalaisia kuljettavia junia. Sen sijaan Holywellin rataa ehdotettiin suljettavaksi vuonna 1954, ja viimeiset junat Holywell Towniin kulkivat lauantaina 9. syyskuuta 1954. Vaikka Holywell Junction ei enää ollut risteysasema, sen nimi säilyi silti ennallaan.
Liikenne linjalla alkoi 1960-luvulle tultaessa vähetä, vaikkakin Holywell Junction oli edelleen varsin vilkas. Siellä pysähtyi kesällä 1962 jopa 19 junaa päivässä kumpaankin suuntaan. Siitä huolimatta Holywell Junctionin asemaa ehdotettiin vuoden 1963 Beechingin leikkausten ensimmäisessä raportissa suljettavaksi. Henkilöliikenne asemalla loppui 14. helmikuuta 1966. Tavaraliikenteen käytössä Holywell Junction pysyi vielä 2. heinäkuuta 1973 asti.
Nykytila

Holyheadiin päin kulkeneiden paikallisjunien käyttämä laituri ja sillä oleva asemarakennus ovat edelleen paikoillaan, mutta muut laiturit on purettu. Asemarakennus on käytössä yksityisasumuksena, ja opastinrakennus oli vielä elokuussa 2015 käytössä. Asemarakennus on tason II* suojeltu rakennus, sillä sitä pidetään yhtenä hienoimmista säilyneistä 1800-luvun puolivälissä rakennetuista asemista Walesissa. Opastinrakennus on tason II suojeltu rakennus, sillä se muodostaa yhdessä asemarakennuksen kanssa arvokkaan kokonaisuuden.
Häntärekursio

Häntärekursioksi kutsutaan rekursion erityistapausta, jossa rekursiivisen kutsun paluuarvosta tulee ilman lisäoperaatioita kutsuvan instanssin paluuarvo. Tämä tarkoittaa sitä, että rekursioiden "purkautuessa" ei ole enää mitään tekemistä.
Häntärekursisiiviselle funktiolle on tyypillistä, että lopputulosta kerätään ylimääräiseen parametriin, johon kertynyt arvo voidaan palauttaa lopetusehdon täyttyessä. Tämä tarkoittaa käytännössä myös sitä, että parametrin alkuarvon tulee olla triviaalitapauksen lopputulos.
Häntärekursiiviset funktiot voi muuttaa silmukkarakenteeksi.
Humanistis-demokraattinen keskusta

| Humanistis-demokraattinen keskusta |
| --- | --- |
  
  
  
Perustettu:  1968
Puheenjohtaja:  Maxime Prévot
Ideologia:  kristillisdemokratia kristillinen humanismi
Poliittinen kirjo:  keskusta
Kansainväliset jäsenyydet:  Euroopan kansanpuolue
Kotisivu:  www.lecdh.be
Infobox OKNimi-testi OK: 
Humanistis-demokraattinen keskusta (ransk. Centre démocrate humaniste, lyh. cdH) on belgialainen kristillisdemokraattinen ja humanistinen ranskankielinen puolue. Puolue perustettiin vuonna 1968 ja rekisteröity vuonna 1972 nimellä Kristillissosiaalinen puolue (ransk. Parti Social Schrétien). Puolue vaihtoi nimensä nykyiseen muotoon vuonna 2002. Puolueen sisarpuolueita ovat flaamilainen CD&V ja saksankielinen CSP.
Puolueen puheenjohtajana on toiminut vuodesta 2019 lähtien Maxime Prévot.
Ideologia

CdH:n poliittiset juuret ovat personalismissa, joka seuraa ranskalaisen filosofin Emmanuel Mounier'n ajattelua. Personalismi korostaa ihmispersoonan ehdotonta ensisijaisuutta.
Historia

Vuonna 1999 puolueen puheenjohtajaksi valittiin Joëlle Milquet. Puolue uudisti linjaansa ja julkaisu Demokraattisen humanismin peruskirjan vuonna 2001 sekä uudet säännöt. Vuonna 2004 puolue nousi valtaan Vallonian alueella, Brysselin alueella ja ranskalaisen yhteisön keskuudessa. Vuosina 2011–2019 puheenjohtajana toimi Benoît Lutgen. Lutgen jatkoi humanistis-demokraattisen liikkeen uudistamista. Vuonna 2013 puolue hyväksyi humanistisen kehityksen ohjelman, joka määritteli puolueen tavoitteet seuraavalle 15 vuodelle. Lutgenin jälkeen, tammikuussa 2019, puheenjohtajaksi valittiin  Maxime Prévot. Prévot'n aikomus on ollut uudistaa puoluetta kansalaisvuoropuhelun avulla.
Puheenjohtajat

CVP/PSC
1945–1947 August De Schryver
1949–1950 François-Xavier van der Straten Waillet
1950–1961 Théo Lefèvre
1961–1966 Paul Vanden Boeynants
1966–1972 Robert J. Houben
PSC
1972–1976 Charles-Ferdinand Nothomb
1976–1977 Georges Gramme
1977–1979 Charles-Ferdinand Nothomb
1979–1981 Paul Vanden Boeynants
1981–1996 Gérard Deprez
1996–1998 Charles-Ferdinand Nothomb
1998–1999 Philippe Maystadt
1999–2002 Joëlle Milquet
cdH
2002–2011 Joëlle Milquet
2011–2019 Benoît Lutgen
2019– Maxime Prévot
Aiheesta muualla

Kuvia tai muita tiedostoja aiheesta Humanistis-demokraattinen keskusta Wikimedia Commonsissa
Puolueen verkkosivusto (ranskaksi)
Huissi

Huissi eli Huissinkylä on 600 asukkaan kylä Ilmajoen kunnassa Etelä-Pohjanmaalla lähellä Laihian kuntarajaa. Etelään lähtiessä vastaan tulee ensimmäisenä Koskenkorvan kylä.
Huissin läpi kulkee Helsingistä Vaasaan johtava valaistu valtatie 3. Kylässä tuotetaan runsaasti viljaa ja lihaa.
Huissilla toimii ainakin toistaiseksi Ilomäen kyläkoulu. Marjonharjun koulun toiminta päättyi toukokuussa 2008 koulun ehdittyä toimia 57 vuotta. Marjonharjun koulun oppilaat siirtyivät Västilän kouluun Koskenkorvalle. Marjoharjun koulun tontti on myyty ja sille on rakennettu vuokrattavia asuntoja.
Huissinkylään kuuluu myös pienempiä alueita kuten Mäkikylä, Peräkylä ja Virtasenmäki.
Huissilta löytyy vanha ”Jokkisrata”, jossa voi ajaa enduroa, ja Havintiellä sijaitsee crossirata.
Huississa ovat asuneet muun muassa sosialidemokraattien kansanedustajat Jaakko Kujala ja Jaakko Mäki.
Aiheesta muualla

Ilmajoen kylät -esite (Arkistoitu – Internet Archive), Huissist
Huissin esite a ks. s. 6–7
1-sivuinen Huissi-esite verkossa (Arkistoitu – Internet Archive)
Hyper Crush

| Hyper Crush> Tiedot |
| --- | --- |
Toiminnassa:  2006–
Kotipaikka:  Los Angeles, Kalifornia, Yhdysvallat
Laulukieli:  englanti
Jäsenet:  Holly Valentine, laulu   Donnie Fontaine, laulu  , Preston Meronie, DJ, keytar  
Levy-yhtiö:  Universal Motown  
Aiheesta muualla
Kotisivut
Infobox OKNimi-testi OK: 
Hyper Crush on yhtye Los Angelesista, Kaliforniasta. Se koostuu kahdesta laulajasta, Holly Valentinesta ja Donnie Fontainesta ja DJ ja kevytartistista, Preston Meroniesta.
Taustaa > Alkuvaiheet (2006–2007)

Alussa Hyper Crushissa oli vain Donnie ja Preston. Yhtyeen nimi oli aluksi Bel-Airs, mutta kun heidän tyyli vaihtui, niin samalla muuttui yhtyeen nimi. He etsivät naisvokalistia Donnyn pariksi. Donny ja Preston kysyivät heidän pitkäaikaisystävää Hollya, joka otti paikan.
Ryhmä sai ensimmäiseksi kuuluisuutta heidän MySpace sivuillaan. He aloittivat soittamaan Los Angelesissa ja Kalifornian läheisyydessä. 2007 loppupuolella he julkaisivat debyyttinsä Mixtape Volume 1 joka koostui 31 biisistä Hyper Crushilta. Sen ohella he julkaisivat myös omatekemiä musiikkivideoita The Deloreonille, joka on poistettu Hyper Crushin YouTube-kanavalta, eikä Slow Motion tai Mixtape Volume 1 voi ostaa tai ladata.
Hyper Crushin musiikki liittyy paljon vuosikymmeniin 1950 ja 1980, niin kuin heidän ulkoasu. He viittaavat musiikillaan Nintendoon, Technicoloriin, Hyper Coloriin ja Genesikseen. He jopa käyttivät ääniä Nintendon Duck Huntista The Arcaden alussa ja musiikkia The Legend of Zeldasta sen lopussa.
Diskografia

| 0 | 1 | 2 |
| --- | --- | --- |
| Päivämäärä | Nimi | Levy-yhtiö |
| 31. elokuuta 2007 | Mixtape Volume 1 | Omakustanne |
| 1. toukokuuta 2008 | The Arcade | Omakustanne |
| 26. kesäkuuta 2009 | Mixtape Volume 2 | New Wave |
| 29. marraskuuta 2010 | Hyper Crush Presents Crushmas Mix | Omakustanne |
III (Haloo Helsinki! -yhtyeen albumi)

| III Haloo Helsinki! |
| --- | --- | --- |

Studioalbumin tiedot
 Julkaistu: 2. maaliskuuta 2011
 Tuottaja(t): Rauli Eskolin ja Erno Laitinen
 Tyylilaji: pop rock
 Kesto: 42.32
 Levy-yhtiö: EMI
Listasijoitukset
  Suomen virallinen lista: 8.
Haloo Helsinki! -yhtyeen muut julkaisut
| Enemmän kuin elää 2009 | III 2011 | Maailma on tehty meitä varten 2013 |
Singlet albumilta III
 ”Kokeile minua” Julkaistu: 2011  ”Maailman toisella puolen” Julkaistu: 2011  ”Kuule minua” Julkaistu: 2011  ”Jos mun pokka pettää” Julkaistu: 2012
III (kolme) on Haloo Helsinki! -yhtyeen kolmas albumi. Se julkaistiin 2. maaliskuuta 2011. Albumi on myynyt platinaa (20 000 myytyä levyä). Samoin yhtyeen läpimurtosingle "Maailman toisella puolen" on ylittänyt harvinaisen singlen platinalevyyn oikeuttavan määrän (10 000 kappaletta).
Albumi ylsi Suomen virallisen listan sijalle 8.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Hyvää matkaa | Rauli Eskolin, Elli Haloo, Jarmo Mykkänen | 3.52 |  |  |  |  |  |  |
| 2. | Kuule minua | Marko Annala | 4.51 |  |  |  |  |  |  |
| 3. | Kokeile minua | Rauli Eskolin, Herra Ylppö | 3.53 |  |  |  |  |  |  |
| 4. | Miltä nyt tuntuu | Erno Laitinen, Leo Hakanen, Elli Haloo, Jarmo Mykkänen | 3.59 |  |  |  |  |  |  |
| 5. | Jos mun pokka pettää | Erno Laitinen, Herra Ylppö | 3.31 |  |  |  |  |  |  |
| 6. | Sairastun sinuun | Rauli Eskolin, Elviira Nieminen | 4.05 |  |  |  |  |  |  |
| 7. | Teidän lapset | Rauli Eskolin, Elli Haloo, Jarmo Mykkänen | 3.55 |  |  |  |  |  |  |
| 8. | Moshpit | Leo Hakanen. Elli Haloo, Jarmo Mykkänen | 3.20 |  |  |  |  |  |  |
| 9. | Viimeinen maalissa | Erno Laitinen, Jarmo Mykkänen | 3.34 |  |  |  |  |  |  |
| 10. | Ihan sattumaa | Elli Haloo, Leo Hakanen, Jarmo Mykkänen | 3.20 |  |  |  |  |  |  |
| 11. | Maailman toisella puolen | Leo Hakanen, Rauli Eskolin, Elli Haloo, Jarmo Mykkänen | 4.00 |  |  |  |  |  |  |
Arvostelut

Keskisuomalainen: positiivinen
Listasijoitukset

| Lista | Korkein sijoitus |
| --- | --- |
Suomen virallinen albumilista: 8
Human Events

| Human Events |
| --- | --- |
Julkaisija:  Parallel Media LLC
ISSN:  ISSN 0018-7194
Perustettu:  1944
Päätoimittaja:  Will Chamberlain
Kotikunta:  Washington (DC)
Kotimaa:  Yhdysvallat
Kieli:  englanti
Aiheesta muualla
OCLC
Kotisivu
Human Events on yhdysvaltalainen konservatiivinen verkkosivusto, joka perustettiin alun perin sanomalehdeksi vuonna 1944. Vuodesta 2013 sitä on julkaistu vain verkossa. Lehden nimi tulee Yhdysvaltain itsenäisyysjulistuksen ensimmäisestä lauseesta (”When in the course of human events...”).
Vietnamin sodan aikana Human Events kannatti sotaa mutta arvosteli usein Yhdysvaltojen strategisia päätöksiä. Lehden sotilasasiantuntija Thomas A. Lane vaati sodan laajentamista Laosiin ja Kambodžaan. 1980-luvulla Human Events kirjoitti Nelson Mandelan olevan ”väkivaltainen marxilainen”. Lehdellä oli vaikutusta Ronald Reaganin poliittisen ajattelun muotoutumiseen. Reagan sanoi vaihtaneensa puoluekantansa demokraatista republikaaniksi Human Eventsin ansiosta. Jotkut Reaganin lähipiiriin kuuluneista henkilöistä, kuten James Baker, yrittivät saada hänet lukemaan mieluummin muita lehtiä.
Tietokirjailija Tommi Uschanovin mukaan Human Events voidaan luokitella valemediaksi sen levittämien salaliittoteorioiden takia.
Vuonna 2005 Human Events julkaisi listan 1800- ja 1900-lukujen haitallisimmista kirjoista. Listalle valittiin muun massa Kommunistinen manifesti, Taisteluni sekä Kinseyn raportti.
Human Eventsin jakaman ”Vuoden konservatiivi” -palkinnon ovat saaneet muun muassa Ronald Reagan, Mike Pence ja Sarah Palin.
International Association of Geodesy

International Association of Geodesy (lyh. IAG) on geodesian tutkimuksen kansainvälinen yhteistyöelin ja Kansainvälisen geodeettis-geofysikaalisen unionin IUGG:n jäsenjärjestö.
IAG perustettiin jo vuonna 1862 nimellä Mitteleuropäische Gradmessing (suom. Keski-Euroopan astemittaus).
Suomi on IAG:ssa ja IUGG:ssa edustettuna Suomen Geodeettis-Geofysikaalisen Kansalliskomitean kautta.
Aiheesta muualla

International Association of Geodesy
Hävikki

Hävikki tarkoittaa tavaroiden todellisen määrän ja kirjanpidollisen määrän välistä erotusta. Erotus saattaa johtua esimerkiksi laskuvirheistä, pilaantumisesta tai näpistyksistä. Hävikkiä tulee myös, mikäli tiettyä raaka-ainetta ei oteta tai ei voida ottaa talteen. Päivittäisessä elämässä puhutaan eniten ruokahävikistä (food waste). Ruokahävikillä tarkoitetaan kaikkia poisheitettyä ruokaa tai raaka-aineita, joka olisi voitu syödä ennen niiden pilaantumista. Resurssien maksimaalisen tehokasta käyttöä nimitetään resurssitehokkuudeksi (resource efficiency).
Hävikinhallintaan erikoistuneen Checkpoint Systems -yhtiön teettämän The Global Theft Barometerin mukaan Suomessa on tutkituista Euroopan maista suurin myymälähävikki (1,39 %). Raportissa kerrotaan myös, että suurin hävikin aiheuttaja Euroopassa on myymälävarkaus.
Hypergeometrinen jakauma

| --- | --- |
Todennäköisyysfunktio 
Kertymäfunktio 
Parametrit:  {\begin{aligned}N&\in \left\{0,1,2,\dots \right\}\\K&\in \left\{0,1,2,\dots ,N\right\}\\n&\in \left\{0,1,2,\dots ,N\right\}\end{aligned}}\,
Määrittelyjoukko:  \scriptstyle {k\,\in \,\left\{\max {(0,\,n+K-N)},\,\dots ,\,\min {(K,\,n)}\right\}}\,
Pistetodennäköisyysfunktio:  {{{K \choose k}{{N-K} \choose {n-k}}} \over {N \choose n}}
Kertymäfunktio:  1-{{{n \choose {k+1}}{{N-n} \choose {K-k-1}}} \over {N \choose K}}\,_{3}F_{2}\!\!\left[{\begin{array}{c}1,\ k+1-K,\ k+1-n\\k+2,\ N+k+2-K-n\end{array}};1\right]
Odotusarvo:  n{K \over N}
Moodi:  \left\lfloor {\frac {(n+1)(K+1)}{N+2}}\right\rfloor 
Varianssi:  n{K \over N}{(N-K) \over N}{N-n \over N-1}
Vinous:  {\frac {(N-2K)(N-1)^{\frac {1}{2}}(N-2n)}{[nK(N-K)(N-n)]^{\frac {1}{2}}(N-2)}}
Huipukkuus:  \left.{\frac {1}{nK(N-K)(N-n)(N-2)(N-3)}}\cdot \right.  {\Big [}(N-1)N^{2}{\Big (}N(N+1)-6K(N-K)-6n(N-n){\Big )}+  6nK(N-K)(N-n)(5N-6){\Big ]}
Momentit generoiva funktio:  {\frac {{N-K \choose n}\scriptstyle {\,_{2}F_{1}(-n,-K;N-K-n+1;e^{t})}}{N \choose n}}\,\!
Karakteristinen funktio:  {\frac {{N-K \choose n}\scriptstyle {\,_{2}F_{1}(-n,-K;N-K-n+1;e^{it})}}{N \choose n}}
Hypergeometrinen jakauma on palauttamattomassa otannassa määrätyn osajoukon esiintymisten jakauma.
Hypergeometrinen jakauma on diskreetti. Jos satunnaismuuttuja  X on hypergeometrisesti jakautunut, merkitään
Parametri  N on perusjoukon alkioiden lukumäärä,  M määrätyn osajoukon alkioiden lukumäärä ja  n on ottojen lukumäärä. Jakauman arvojoukko on  \{0,1,...,n\}. Pistetodennäköisyysfunktio on
Odotusarvo ja varianssi ovat
Aiheesta muualla

Mathworld: Hypergeometric Distribution
Todennäköisyysjakaumat
| --- | --- |
Diskreettejä jakaumia:   Bernoullin jakauma  Binomijakauma  Geometrinen jakauma  Hypergeometrinen jakauma  Negatiivinen binomijakauma  Poissonin jakauma 
Jatkuvia jakaumia:   Beta-jakauma  Cauchy-jakauma  Eksponenttijakauma  F-jakauma  Gamma-jakauma  Khii toiseen -jakauma  Log-normaalijakauma  Normaalijakauma  Pareto-jakauma  Studentin t-jakauma  Tasajakauma  Weibull-jakauma 
Moniulotteisia jakaumia:   Dirichlet-jakauma  Moniulotteinen Studentin t-jakauma  Multinomijakauma  Multinormaalijakauma
International Airlines Group

| International Consolidated Airlines Group, S> A. |
| --- | --- |

Yritysmuoto:  julkinen osakeyhtiö
Osake:  LSE: IAG
Markkina-arvo:  10,2 mrd. €
ISIN:  ES0177542018
Perustettu:  2011
Toimitusjohtaja:  Willie Walsh
Avainhenkilöt:  Willie Walsh (tj.) Antonio Vázquez  (hall. pj.)
Kotipaikka:   Madrid, Espanja
Toiminta-alue:  maailmanlaajuinen
Toimiala:  ilmailu
Henkilöstö:  58 476
Tytäryhtiöt:  British Airways Iberia
Kotisivu:  www.iairgroup.com
Infobox OKVirheellinen NIMI-arvo: 
International Airlines Group (IAG; virallisesti International Consolidated Airlines Group, S.A.) on brittiläis-espanjalainen monikansallinen lentoyhtiöiden emoyhtiö. Yhtiön pääkonttori on Lontoossa ja kotipaikka Madridissa. Yhtiö muodostettiin tammikuussa 2011 Britannian ja Espanjan kansallisten lentoyhtiöiden British Airwaysin ja Iberian fuusioitumisen seurauksena.
Tytäryhtiöt

Aer Lingus (98,05 % omistus)
British Airways Plc (100 % omistus)
BA CityFlyer (100 % omistus)
OpenSkies (100 % omistus)
Comair (18 % osuus)
Sun-Air
Iberia Líneas Aéreas de España, S.A. (100 % omistus)
Air Nostrum
Iberia Express (100 % omistus)
Vueling (45,85 % osuus)
Level
Flybe (15 % osuus)
Royal Air Maroc (0,95 % osuus)
Air Mauritius (2,3 % osuus)
Interstate 680

Interstate 680 voi tarkoittaa seuraavia Interstate Highway Systemiin kuuluvia pääteitä Yhdysvalloissa:
Interstate 680 (Kalifornia), I-80:n I-280:n yhdistävä tie San Franciscon lahden alueella, Kaliforniassa
Interstate 680 (Iowa–Nebraska), Omahan ohitustie Nebraskassa
Interstate 680 (Ohio), Youngstown, Ohio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Interstate 680”, voi hakea sivunnimihaulla, laajalla sivunnimihaulla tai tekstihaulla.
Human Proteome Folding Project

Human Proteome Folding Projektin (HPF) ovat kehittäneet yhteistyössä New Yorkin yliopisto (Bonneau Lab), Institute for Systems Biology ja Washingtonin yliopisto. Ohjelman alustana käytettiin Rosetta@home-projektin runkoa.
HPF projekti lopetettiin julkisen laskennan osalta heinäkuussa 2013. Sitä suoritettiin World Community Grid -ohjelmistossa. Ensimmäinen vaihe päättyi heinäkuussa 2006. Toisessa vaiheessa hyödynnettiin suurempaa tarkkuutta kuin ensimmäisen vaiheen tutkimuksessa.
Aiheesta muualla

Human proteome folding projekti World community gridin sivuilla
Häntätumake

Häntätumake pääkallon sisällä
Häntätumake (lat. nucleus caudatus) on useiden eläinlajien aivoissa sijaitseva tyvitumake. Häntätumaketta pidetään tärkeänä osana aivojen oppimis- ja muistijärjestelmää.
Aiheesta muualla

Kuvia tai muita tiedostoja aiheesta Häntätumake Wikimedia Commonsissa
Iowa (täsmennyssivu)

Iowa voi tarkoittaa seuraavia asioita:
Iowa, Yhdysvaltain osavaltio
Iowa, Mississippin sivujoki
Iowa, kaupunki Louisianassa
Iowa City, kaupunki Iowassa
Iowa Colony, kaupunki Texasissa
Iowa Falls, kaupunki Iowassa
Iowa Park, kaupunki Texasissa
Iowan piirikunta, piirikunta Iowassa
Iowan piirikunta, piirikunta Wisconissa
iowat, intiaaniheimo
Iowa, Slipknotin albumi
USS Iowa (1864), monitori ex- USS Ammonoosuc
USS Iowa (BB-4), taistelulaiva (1896)
USS Iowa (BB-53), peruttu South Dakota -luokan taistelulaiva (1923)
Iowa-luokan taistelulaiva
USS Iowa (BB-61), Iowa-luokan taistelulaiva (1942)
USS Iowa (SSN-797), Virginia-luokan ydinsukellusvene.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iowa”, voi hakea sivunnimihaulla, laajalla sivunnimihaulla tai tekstihaulla.
Hyundai i20 N Rally2

Nil Solans Puolan rallissa vuonna 2022.
Hyundai i20 N Rally2 on Hyundai Motorsportin Rally2-luokan ralliauto, joka on seuraaja Hyundai i20 R5 -autolle. Auto on esitelty lokakuussa 2020. Auton ensimmäinen kilpailu oli Ypres-ralli elokuussa 2021.
Autossa 1,6-litrainen turboahdettu moottori, jossa on suoraruiskutus. Moottori tuottaa 290 hevosvoimaa tehoa ja 420 Nm vääntöä. Autossa on viisivaihteinen sekventiaalinen vaihteisto ja neliveto. Auto painaa 1 230 kilogrammaa.
Hyundai on kertonut elokuussa 2024, ettei ole jatkamassa Rally2-auton kehitystä koska i20-mallin tuotanto loppuu ja sääntökausi on päättymässä.
Aiheesta muualla

Tulokset eWRC-sivustolla (englanniksi)
Italian metsät

Pyökkimetsää Toscanan Amiatavuorella.
Italian metsät kuuluvat enimmäkseen nahkealehtiseen kasvillisuusvyöhykkeeseen, joka on vallitseva kasvillisuusvyöhyke Välimeren ympäristössä sekä sen Euroopan että Afrikan puoleisella osalla. Pohjoiset osat Italiaa kuuluvat lauhkeaan lehti- ja sekametsävyöhykkeeseen ja vuoristoseudut vuoriston havumetsävyöhykkeeseen. Suurin osa Italian metsistä on erilaisia pyökki- ja tammimetsiä.
Italia on Euroopan kuudenneksi metsäisin maa. Italian maapinta-alasta noin 39 prosenttia on metsää, ja metsän peittoala on lisääntynyt 1970-luvun jälkeen. Metsäpinta-ala on lisääntynyt, kun etenkin vuoristoseuduilla maata on siirtynyt pois maatalous- ja laidunnuskäytöstä. Italian metsäisin maakunta on Luoteis-Italian rannikolla sijaitseva Liguria, jonka metsäpinta-alaosuus on noin 81 %.
Italian metsien kokonaispinta-ala on 12 miljoonaa hehtaaria. Suurin osa metsistä sijaitsee vuoristoalueilla ja mäkisen maaston alueilla. Puuston tilavuus on 1,3 miljardia kuutiometriä. Metsien maanpäällinen hiilivarasto on 430–460 miljoonaa hiilitonnia. Vuonna 2005 Italian metsistä 30 % oli suojeltu. Italian metsät ovat myös luonnon monimuotoisuuden kannalta monipuoliset, sillä Italiassa kasvavia puulajeja on 117 (kaksi kolmasosaa Euroopan puulajeista), ja Euroopan ympäristöviraston tunnistamista neljästätoista eurooppalaisesta metsätyypistä kymmentä esiintyy Italiassa.
Yksityiset metsänomistajat omistavat 65 % Italian metsistä. Suurin osa julkisista metsänomistajista on kuntia.
Interstate 580

Interstate 580 voi tarkoittaa seuraavia Yhdysvaltain Interstate Highway Systemin tieyhteyksiä:
Interstate 580 (Kalifornia), San Francisco Bay Arean ja Interstate 5:n yhdistävä tieosuus
Interstate 580 (Nevada), sivuhaara Renossa, Nevadassa
Interstate 580 (Nebraska), nykyisin osa U.S. Highway 75:ttä Omahassa, Nebraskassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Interstate 580”, voi hakea sivunnimihaulla, laajalla sivunnimihaulla tai tekstihaulla.
Interstate 580 (Kalifornia)

| --- | --- |
  
Interstate 580 (Kalifornia)
MacArthur Freeway, Brown Freeway
 Interstate 580:n reitti punaisella.
Pituus:  75,63 mi (n. 122 km)
Osavaltio:  Kalifornia
Ylläpitäjä:  Caltrans (California DOT)
Suunta:  Länsi-itä
Alkupiste:   US 101 San Rafael
Reitti:   I-80 Oakland   I-980 Oakland   I-238 Castro Valley   I-680 Dublin   I-205 Livermore
Päätepiste:   I-5 läh. Tracy
Katso myös:  Interstate 580 (Kalifornia) Commonsissa
Interstate 580 (I-580) on Interstate Highway Systemiin kuuluva valtatie pohjoisessa Kaliforniassa Yhdysvalloissa. Se avattiin ensimmäisen kerran vuonna 1947[lähde? ]. Tie erkanee lännestä US 101 -tieltä ja liittyy idässä Interstate 5 -tiehen. Tien pituus on 75,63 mi (n. 122 km).
Useita tien eri osuuksia on myös nimetty, kuten kenraali Douglas MacArthurin mukaan nimetty MacArthur Freeway, John T. Knox Freeway, San Franciscon lahtea kiertävä Eastshore Freeway, Arthur H. Breed Jr. Freeway ja William Elton ”Brownie” Brown Freeway.
Interstate 580 kuvattuna Dublinista, Alamedan piirikunnasta.